**«Խիզախորդ»** — ամերիկյան սուպերհերոսային հեռուստասերիալ, որը ստեղծվել է Դրյու Գոդդարդի կողմից և հիմնված է Marvel-ի համանուն հերոսի վրա, որում գլխավոր դերը կատարում է՝ Չարլի Քոքսը։ Այն արտադրվել է Marvel Television-ի և ABC Studios-ի կողմից և ցուցադրվել է Netflix հոսքային վիդեոսերվիսի միջոցով։ «Խիզախորդը» Marvel Cinematic Universe-ի մի մասն է և առաջինն է սերիալների շարքերից, որոնք կմիավորվեն «Պաշտպաններ» քրոսովերային մինի սերիալում։ Սերիալի շոուռաները՝ Սթիվեն Դենայթն է, իսկ Գոդդարդը՝ խորհրդատուն։ Առաջին եթերաշրջանի բոլոր սերիաների պրեմիերան տեղի է ունեցել 2015 թվականի ապրիլի 10-ին։ Ապրիլի 21-ին հայտնի է դարձել, որ սերիալը երկարաձգվել է մինչև երկրորդ եթերաշրջան։ 2016 թվականի հուլիսին սերիալը կրկին երկարաձգվել է մինչև եզրափակիչ երրորդ եթերաշրջան, որը հեռարձակվեց 2018 թվականի հոկտեմբերի 19-ին։

**«Խիզախորդը»** առաջինն էր այսպիսի հեռուստատեսային սերիալներից, ինչպիսիք են «Ջեսիկա Ջոնսը»-ը, «Երկաթե Բռունցքը, «Լյուկ Քեյջը» և «Պատժողը», որոնք միավորվեցին «Պաշտպաններ» քրոսովերային մինի սերիալում։ Միևնույն ժամանակ, «Պաշտպաններում» շարունակվում է «Խիզախորդի» առաջին երկու եթերաշրջանների սյուժեն՝ «Ձեռք» անունը կրող հզոր միջազգային կազմակերպության մասին, իսկ «Խիզախորդի» երրորդ եթերաշրջանի գործողությունները ժամանակագրորեն անմիջապես հաջորդում են «Defenders»-ի վերջին սերիային։ 2013 թվականի նոյեմբերին Disney-ի ղեկավար Բոբ Այգերը հայտնել է, որ եթե կերպարները հայտնի դառնան Netflix-ում, չի բացառվում, որ դրանք կդառնան լիամետրաժ ֆիլմեր։ Netflix-ը փակեց սերիալը 2018 թվականի նոյեմբերի 30-ին։

«Սարդ-մարդ.Տունդարձի ճանապարհ չկա» ֆիլմում որպես կամեո հայտնվել է Մեթ Մըրդոքը որին մարմնավորել է՝ Չարլի Քոքսը։

2022 թվականի մարտին Production Weekly-ն ներառել է «Խիզախորդի» վերագործարկումը գալիք նախագծերի վերաբերյալ իրենց զեկույցում, որտեղ Քևին Ֆայգին և Քրիս Գրեյը նշված են որպես նախագծի պրոդյուսերներ։

2022 թվականի հուլիսի 23-ին՝ Comic-Con International: San Diego փառատոնի ընթացքում հայտարարվեց, որ Խիզախորդ պատմությունը կունենա շարունակություն իր մասին պատմող նոր՝ «Խիզախորդ. Վերածնունդ» սերիալում, որտեղ Չարլի Քոքսը և Վինսենթ Դ’Օնոֆրիոն կվերադառնան իրենց դերերին և որի առաջին եթերաշրջանը կունենա 18 էպիզոդ։
Նոր սերիալի առաջին եթերաշրջանը եթեր կհեռարձակվի 2024 թվականի գարնանը։

Սյուժե
------

Մանուկ հասակում Մեթյու Մըրդոքը կուրացավ ողբերգական ճանապարհատրանսպորտային պատահարի ժամանակ։ Սակայն դրանից հետո Մեթը պարզեց, որ իր մնացած բոլոր զգայարաններն աներևակայելիորեն սրվել են։ Չափահաս տարիքում Մըրդոքը ընդունվեց իրավագիտության ֆակուլտետ, որից հետո իր ընկերոջ հետ միասին բացեց իրավաբանական գրասենյակ։ Այժմ նա աշխատում է իր հարազատ Hell's Kitchen-ում՝ ցերեկը պաշտպանելով քաղաքացիական անձանց որպես իրավաբան, իսկ գիշերը` առեղծվածային դիմակավորված պաշտպանի քողի ներքո։

Դերերում
--------

     = Գլխավոր դեր եթերաշրջանում
     = Երկրորդական դեր եթերաշրջանում
     = Եթերաշրջանում հրավիրված դերասան
     = Չի հայտնվում
### Գլխավոր դերեր

| Դերասան | Կերպար | եթերաշրջաններում հայտնվելը |
| --- | --- | --- |
| 1 | 2 | 3 | Սերիաներ |
| Չարլի Քոքս | Մեթ Մըրդոք / Խիզախորդ | 13 | 13 | 13 | 39 |
| Դեբորա Էնն Ուոլլ | Կարեն Փեյջ | 13 | 13 | 13 | 39 |
| Էլդեն Հենսոն | Ֆոգգի Նելսոն | 13 | 13 | 12 | 38 |
| Վինսենթ Դ’Օնոֆրիո | Ուիլսոն Ֆիսկ / Քինգփին | 12 | 3 | 13 | 28 |
| Թոբի Լեոնարդ Մուր | Ջեյմս Ուեսլի | 10 |  |  | 10 |
| Վոնդի Կուրտիս-Հոլլ | Բեն Ուրիխ | 9 |  |  | 9 |
| Բոբ Գունտոն | Լիլանդ Օուլսլի | 9 |  |  | 9 |
| Այելեթ Զորեր | Վանեսսա Մարիաննա | 9 |  | 2 | 11 |
| Ռոզարիո Դոուսոն | Քլեր Թեմփլ | 5 | 3 |  | 8 |
| Ջոն Բերնթալ | Ֆրենկ Քասլ / Պատժող |  | 12 |  | 12 |
| Էլոդի Յունգ | Էլեկտրա Նաչիոս |  | 10 |  | 10 |
| Սթիվեն Ռայդեր | Բլեյք Թաուեր |  | 7 | 5 | 12 |
| Ջոան Ուոլլի | քույր Մեգի Գրեյս |  |  | 9 | 9 |
| Ջեյ Ալի | Ռեյ Նադիմ |  |  | 13 | 13 |
| Ուիլսոն Բեթել | Բենջամին Փոինդեքսթեր / Bullseye |  |  | 11 | 11 |
| **Ընդհանուր սերիաներ** | **13** | **13** | **13** | **39** |

### Երկրորդական դերեր

| Դերասան | Կերպար | եթերաշրջաններում հայտնվելը |
| --- | --- | --- |
| 1 | 2 | 3 | Սերիաներ |
| Պիտեր Մակրոբբի | հայր Պոլ Լենտոմ | 5 | 1 | 5 | 11 |
| Ռոբ Մորգան | Turk Barret | 5 | 2 |  | 7 |
| Ռոյս Ջոնսոն | Բրետտ Մահոնի | 6 | 8 | 4 | 18 |
| Դէրիլ Էդվարդս | Կարլ Հոֆֆման | 5 |  |  | 5 |
| Կրիս Տարդիո | Քրիստիան Բլեյկ | 4 |  |  | 4 |
| Վայ Չինգ Հո | Մադամ Գաո | 5 | 1 |  | 6 |
| Պիտեր Շինկոդա | Նոբու Յոշիոկա | 5 | 4 |  | 9 |
| Նիկոլայ Նիկոլաեֆֆ | Վլադիմիր Ռանսկագով | 4 |  |  | 4 |
| Գիդեոն Էմերի | Անատոլիյ Ռանսկագով | 4 |  |  | 4 |
| Սյուզան Վարոն | Ջոզի | 5 | 4 |  | 9 |
| Ադրիան Լենոքս | Դորիս Ուրիխ | 4 |  |  | 4 |
| Ջեֆրի Կենտոր | Միթչելլ Էլլիսոն | 5 | 5 | 6 | 16 |
| Ջուդիտ Դելգադո | Ելենա Կարդենոս | 4 |  |  | 4 |
| Էմի Ռուտբերգ | Մարդի Շտալ | 4 | 2 | 5 | 11 |
| Թոմ Ուոկեր | Ֆրենսիս | 4 |  |  | 4 |
| Սքոթ Գլենն | Սթիք | 1 | 4 |  | 5 |
| Միշել Հերդ | Սամանտա Ռայես |  | 6 |  | 6 |
| Մէրիլին Տորրես | Լուիզա Դելգադո |  | 4 |  | 4 |
| Ռոն Նակահարա | Հիրոչի |  | 5 |  | 5 |
| Ջոն Պիրկիս | Սթեն Գիբսոն |  | 5 |  | 5 |
| Դէննի Ջոնսոն | Բենջամին Դոնովան |  | 2 | 4 | 6 |
| Քեյթ Ուդոլլ | Թեմմի Հեթլի |  |  | 10 | 10 |
| Ջո Ջոնս | Ֆելիքս Մեննինգ |  |  | 7 | 7 |
| Պիտեր Հէլպին | Թեո Նելսոն |  |  | 5 | 5 |
| Հոլլի Սիննամոն | Ջուլի Բարնս |  |  | 4 | 4 |
| Սանիտա Դեշպանդ | Սիմա Նադիմ |  |  | 9 | 9 |
| Նոա Հակ | Սամի Նադիմ |  |  | 5 | 5 |
| Դոն Կաստրո | ագենտ Արինորի |  |  | 6 | 6 |
| Մեթյու ՄակԿերդի | ագենտ Ուելլերս |  |  | 6 | 6 |
| **Ընդհանուր սերիաներ** | **13** | **13** | **13** | **39** |

Սերիաներ
--------

| Եթերաշրջան | Սերիաներ | Թողարկման օրիգինալ ամսաթիվը |
| --- | --- | --- |
|  | 1 | 13 | ապրիլի 10, 2015 |
|  | 2 | 13 | մարտի 18, 2016 |
|  | 3 | 13 | հոկտեմբերի 19, 2018 |

### 1-ին եթերաշրջան (2015)

| № Սերիալում
 | № Եթերաշրջանում
 | Անվանում
 | Ռեժիսոր
 | Սցենարի հեղինակ
 | Պրեմիերայի տարեթիվ
 |
| --- | --- | --- | --- | --- | --- |
|
| 1 | 1 | "**Ռինգի վրա**""*Into the Ring*" | Ֆիլ Աբրահամ | Դրյու Գոդդարդ | ապրիլի 10, 2015 |
| 2 | 2 | "**Տանջվածը**""*Cut Man*" | Ֆիլ Աբրահամ | Դրյու Գոդդարդ | ապրիլի 10, 2015 |
| 3 | 3 | "**Ճագար՝ ձնահողմի մեջ**""*Rabbit in a Snowstorm*" | Ադամ Քեյն | Մարկո Ռամիրես | ապրիլի 10, 2015 |
| 4 | 4 | "**Արյան մեջ**""*In the Blood*" | Կեն Ջիրոտտի | Ջո Պոկասկի | ապրիլի 10, 2015 |
| 5 | 5 | "**Աշխարհը կրակի մեջ**""*World on Fire*" | Ֆարրեն Բլէքբերն | Լյուկ Կալտո | ապրիլի 10, 2015 |
| 6 | 6 | "**Դատապարտվածները**""*Condemned*" | Գայ Ֆերլենդ | Ջո Պոկասկի և Մարկո Ռամիրես | ապրիլի 10, 2015 |
| 7 | 7 | "**Սթիք**""*Stick*" | Բրէդ Տորներ | Դագ Պետրի | ապրիլի 10, 2015 |
| 8 | 8 | "**Ստվերներ ապակու վրա**""*Shadows in the Glass*" | Սթիվեն Սերջիկ | Սթիվեն Ս. Դենայթ | ապրիլի 10, 2015 |
| 9 | 9 | "**Սատանու խոսքը**""*Speak of the Devil*" | Նելսոն Մակկորմիկ | Քրիստոս Գեյջ | ապրիլի 10, 2015 |
| 10 | 10 | "**Նելսոնն ընդդեմ Մըրդոքի**""*Nelson v. Murdock*" | Ֆարրեն Բլէքբերն | Լյուկ Կալտո | ապրիլի 10, 2015 |
| 11 | 11 | "**Սրբակյացի ճանապարհը**""*The Path of the Righteous*" | Նիք Գոմես | Սթիվեն Ս. Դենայթ և Դագ Պետրի | ապրիլի 10, 2015 |
| 12 | 12 | "**Նրանք՝ ում թողնում ենք անցյալում**""*The Ones We Leave Behind*" | Էյրոս Լին | Դուգլաս Պետրի | ապրիլի 10, 2015 |
| 13 | 13 | "**Խիզախորդ**""*Daredevil*" | Սթիվեն Ս. Դենայթ | Սթիվեն Ս. Դենայթ | ապրիլի 10, 2015 |

### 2-րդ եթերաշրջան (2016)

| № Սերիալում
 | № Եթերաշրջանում
 | Անվանում
 | Ռեժիսոր
 | Սցենարի հեղինակ
 | Պրեմիերայի տարեթիվ
 |
| --- | --- | --- | --- | --- | --- |
|
| 14 | 1 | "**Շրը՜փ**""*Bang*" | Ֆիլ Աբրահամ | Դագ Պետրի և Մարկո Ռամիրես | մարտի 18, 2016 |
| 15 | 2 | "**Շները փոխհրաձգության մեջ**""*Dogs to a Gunfight*" | Ֆիլ Աբրահամ | Դագ Պետրի և Մարկո Ռամիրես | մարտի 18, 2016 |
| 16 | 3 | "**Նյու Յորքի ոստիկանները**""*New York's Finest*" | Մարկ Յոբստ | Մարկ Վերհայդեն | մարտի 18, 2016 |
| 17 | 4 | "**Ահա և ավարտվեց խաղը**""*Penny and Dime*" | Պիտեր Հոր | Ջոն Ս. Քելլի | մարտի 18, 2016 |
| 18 | 5 | "**Կինբակու**""*Kinbaku*" | Ֆլորիա Սիգիզմոնդի | Լորեն Շմիդթ Հիսսրիխ | մարտի 18, 2016 |
| 19 | 6 | "**Միայն ափսոսանքներ**""*Regrets Only*" | Էնդի Գոդդարդ | Սնեհա Կուրս | մարտի 18, 2016 |
| 20 | 7 | "**Միշտ հավատարիմ**""*Semper Fidelis*" | Կեն Ջիրոտտի | Լյուկ Կալտո | մարտի 18, 2016 |
| 21 | 8 | "**Ամբողջությամբ մեղավոր**""*Guilty as Sin*" | Մայքլ Ապպենդալ | Ուիթ Անդերսոն | մարտի 18, 2016 |
| 22 | 9 | "**Յոթ րոպե դրախտում**""*Seven Minutes in Heaven*" | Սթիվեն Սերջիկ | Մարկո Ռամիրես և Լորեն Շմիդթ Հիսսրիխ | մարտի 18, 2016 |
| 23 | 10 | "**Մարդը վանդակում**""*The Man in the Box*" | Պիտեր Հոր | Ջոն Ս. Քելլի, Ուիթ Անդերսոն և Սնեհա Կուրս | մարտի 18, 2016 |
| 24 | 11 | "**Երեք հարյուր ութսուն**""*.380*" | Սթիվեն Սերջիկ | Մարկ Վերհայդեն | մարտի 18, 2016 |
| 25 | 12 | "**Խավարը՝ թունելի վերջում**""*The Dark at the End of the Tunnel*" | Էյրոս Լին | Լորեն Շմիդթ Հիսսրիխ և Դագ Պետրի | մարտի 18, 2016 |
| 26 | 13 | "**Սառը օր Դժոխքի Խոհանոցում**""*A Cold Day in Hell's Kitchen*" | Պիտեր Հոր | Դագ Պետրի և Մարկո Ռամիրես | մարտի 18, 2016 |

### 3-րդ եթերաշրջան (2018)

| № Սերիալում
 | № Եթերաշրջանում
 | Անվանում
 | Ռեժիսոր
 | Սցենարի հեղինակ
 | Պրեմիերայի տարեթիվ
 |
| --- | --- | --- | --- | --- | --- |
|
| 27 | 1 | "**Հարություն**""*Resurrection*" | Մարկ Ջոբստ | Էրիկ Օլեսոն | հոկտեմբերի 19, 2018 |
| 28 | 2 | "**Խնդրում եմ**""*Please*" | Լուկաս Էտտլին | Ջիմ Դանն | հոկտեմբերի 19, 2018 |
| 29 | 3 | "**Ոչ մի բարի գործ**""*No Good Deed*" | Ջեննիֆեր Գեթզինգեր | Սոնայ Հոֆֆման | հոկտեմբերի 19, 2018 |
| 30 | 4 | "**Կույր**""*Blindsided*" | Ալեքս Գարսիա Լոպես | Լեվա Նեսսերդին | հոկտեմբերի 19, 2018 |
| 31 | 5 | "**Կատարյալ խաղ**""*The Perfect Game*" | Ջուլիան Հոլմս | Թոնյա Կոնգ | հոկտեմբերի 19, 2018 |
| 32 | 6 | "**Սատանան՝ որին դու գիտես**""*The Devil You Know*" | Սթիվեն Սերջիկ | Դիլան Գալլագեր | հոկտեմբերի 19, 2018 |
| 33 | 7 | "**Հետևանք**""*Aftermath*" | Տոա Ֆրեյզեր | Սարա Շտրեյխեր | հոկտեմբերի 19, 2018 |
| 34 | 8 | "**Վերևում/Ներքևում**""*Upstairs/Downstairs*" | Ալեքս Զակրժևսկի | Դարա Ռեզնիկ | հոկտեմբերի 19, 2018 |
| 35 | 9 | "**Բացահայտումներ**""*Revelations*" | Ջեննիֆեր Լինչ | Էրիլ Օլեսոն և Սէմ Էրնստ | հոկտեմբերի 19, 2018 |
| 36 | 10 | "**Կարեն**""*Karen*" | Ալեքս Գարսիա Լոպես | Տամարա Բեհեր-Ուիլկինսոն | հոկտեմբերի 19, 2018 |
| 37 | 11 | "**Վերամիավորում**""*Reunion*" | Ջեթ Ուիլկինսոն | Ջիմ Դանն և Դարա Ռեզնիկ | հոկտեմբերի 19, 2018 |
| 38 | 12 | "**Մի վերջին հնարավորություն**""*One Last Shot*" | Ֆիլ Աբրահամ | Սէմ Էռնստ | հոկտեմբերի 19, 2018 |
| 39 | 13 | "**Նոր անձեռոցիկ**""*A New Napkin*" | Սէմ Միլլեր | Էրիկ Օլեսոն | հոկտեմբերի 19, 2018 |

Արտադրություն
-------------

### Ստեղծումը

21-րդ դարի սկզբին 20th Century Fox-ը ձեռք բերեց էկրանիզացիայի իրավունք՝ Խիզախորդ կոմիքսի կերպարի մասնակցությամբ։ 2003 թվականին թողարկվեց «Խիզախորդ» ֆիլմը։ Տևական ժամանակ մշակվում էին շարունակության մի շարք նախագծեր, որոնք տարբեր պատճառներով այդպես էլ կյանքի չկոչվեցին։ Պայմանագրի պայմաններով նախատեսված էր, որ եթե շարունակության կամ վերագործարկման նկարահանումները չսկսվեն 2012 թվականի հոկտեմբերի 10-ին, ապա Խիզախորդի էկրանիզացիայի իրավունքները կվերադառնան Marvel Studios-ին։ 2013 թվականի ապրիլի 23-ին Քևին Ֆայգին հաստատեց, որ Խիզախորդի իրավունքները վերադարձել են Marvel-ին և Disney-ին, որի շնորհիվ Խիզախորդը կարող է հայտնվել Marvel-ի կինեմատոգրաֆիական տիեզերքում[10]։ 2013 թվականի հոկտեմբերին Deadline-ը հայտնեց, որ Marvel-ը պատրաստում է թողարկել չորս դրամատիկական սերիալներ և մեկ մինիսերիալ, բոլորը միասին 60 էպիզոդով՝ «Տեսանյութ ըստ պահանջի» (Video on demand) սերվիսներում և կաբելային ալիքներում ցուցադրության համար, որոնցով հետաքրքրվում էին Netflix-ը, Amazon-ը և WGN America-ն։ Մի քանի շաբաթ անց, Marvel-ը և Disney-ը հայտարարեցին, որ Netflix-ը կցուցադրիԽիզախորդի, Ջեսիկա Ջոնսի, Երկաթե բռունցքի և Լյուկ Քեյջի մասին պատմող սերիալները՝ վերջացնելով ընդհանուր մինիսերիալով, որը հիմնված է «Պաշտպանները» կոմիքսի վրա։

«Խիզախորդի» գործադիր պրոդյուսեր և շոուռաներ ընտրվեց Դրյու Գոդդարդը, որը նույնպես պետք է նկարահաներ և գրեր առաջին սերիայի սցենարը։ 2014 թվականի փետրվարին Marvel-ը հայտարարեց, որ սերիալը կնկարահանվի Նյու Յորքում։ Ապրիլին Marvel Comics-ի գլխավոր ստեղծագործական տնօրեն Ջո Կեսադան հստակեցրեց, որ նկարահանումները տեղի կունենան Բրուկլինի և Լոնգ-Այլենդ-Սիթիի շրջաններում, որոնք մինչև հիմա նման են հին Hell's Kitchen-ին։ Marvel Television-ի ղեկավար և գործադիր պրոդյուսեր Ջեֆ Լոուբը հայտնեց, որ «Խիզախորդի» նկարահանման պրոցեսը կսկսվի 2014 թվականի հուլիսին։ 2014 թվականի մայիսին հայտարարվեց, որ Գոդդարդը լքել է շոուռաների պաշտոնը՝ գեղարվեստական ֆիլմի ռեժիսորի պաշտոնը ստանձնելու համար՝ հիմնված Marvel-ի «Sinister six» կոմիքսների վրա, որը պատվիրել էր Sony Pictures Entertainment-ը։ Նրա տեղը կզբաղեցնի՝ Սթիվեն Դենայթը։ Գոդդարդը, որը գրել էր առաջին երկու սերիաների սցենարը, կմնա նախագծում, որպես խորհրդատու և գործադիր պրոդյուսեր։ Ինչպես նաև հայտարարվել էր, որ նախագիծը կկրի «Խիզախորդ» (Marvel's Daredevil) անունը։ Սերիալը կպարունակի 13 սերիա՝ մինչև 1 ժամ տևողությամբ։

2014 թվականի հուլիսին Դենայթը հաստատեց նկարահանումների մեկնարկի մասին և պատմեց սերիալի տեսլականի մասին. «Մենք ապականություն ենք ուզում, 70-ականների Նյու Յորքը այն է, ինչ մեզ պետք է։ Մեզ դուր է գալիս քաղաքի գեղեցկության և անկման գաղափարը և Hell's Kitchen-ը այն վայրն է, որը համատեղում է գեղեցկության և անկման հասկացություները։ Ահա, թե ինչու է Մեթ Մըրդըքը սիրում և ուզում այն պաշտպանել»։

Երկրորդ եթերաշրջանի նկարահանումները սկսվեցին 2015 թվականի հուլիսի 7-ին՝ Նյու Յորքում։ Երկրորդ մասի պրեմիերան կայացավ 2016 թվականի մարտի 16-ին։ Netflix սերվիսում բոլոր սերիաները թողարկվեցին նույն օրը միանգամից, ինչպես թողարկվել էր առաջին եթերաշրջանը։

### Քասթինգ

2014 թվականի մայիսի վերջին Չարլի Քոքսը ընտրվեց գլխավոր հերոսի դերում։ Հունիսի 10-ին հայտարարվեց, որ Վինսենթ Դ’Օնոֆրիոն սերիալում կմարմնավորի Ուիլսոն Ֆիսկին, ապա հունիսի 20-ին դերասանական կազմին նաև միացավ Ռոզարիո Դոուսոնը։ Օրեր անց Ֆոգգի Նելսոնի դերում ընտրվեց՝ Էլդեն Հենսոնը։ Հուլիսի 16-ին Պիտեր Շինկոդան ընտրվեց երկրորդական կերպարի դերում, իսկ հաջորդ օրը Դեբորա Էնն Ուոլլը ստանձնեց՝ Կարեն Փեյջի դերը։

Թողարկում
---------

«Խիզախորդը» թողարկվեց 2015 թվականի ապրիլի 10-ին՝ Netflix հոսքային վիդեոսերվիսի միջոցով։ Բոլոր 13 սերիաները թողարկվեցին միանգամից ի տարբերություն ավանդական սերիալիզաված ֆորմատի՝ աջակցելով «բոլոր սերիաները միանգամից դիտելու» (binge-watching) նոր պրակտիկային, որը շատ հաջող դարձավ Netflix-ի մյուս նախագծերի համար։

Ռեակցիա
-------

### Քննադատների կարծիքները

Rotten Tomatoes կայքում առաջին եթերաշրջանը կարողացավ պահել «թարմության» ցուցանիշի 99%-ը՝ հիմնված 8.1/10 միջին գնահատականով 69 կարծիքների վրա։ Կայքի քննադատական կոնսենսուսը ասում է. «Հիմնական նյութի նկատմամբ բարձր հավատարմությամբ, բարձրորակ նկարահանումներով և դրամատիկական լուրջ բաղադրիչով` Խիզախորդն առանձնանում է իր արդյունավետ սուպերհերոսային պատմությամբ, համարձակ ընթացակարգային և հուզիչ էքշըն-տեսարաններով»։ Metacritic-ում առաջին եթերաշրջանը ստացավ 75 միավոր՝ 100-ից, հիմնված քննադատների 22 «ընդհանուր առմամբ բարենպաստ» կարծիքների վրա։ Rotten Tomatoes-ում երկրորդ եթերաշրջանը ունի 78% «թարմության» վարկանիշ՝ հիմնված 50 կարծիքների վրա՝ միջինը 7/10 գնահատականով։ Կայքի քննադատական կոնսենսուսը ասում է. «Համալրված որոշ տպավորիչ էքշըն-տեսարաններով, Խիզախորդը պահպանում է իր դիրքերը երկրորդ եթերաշրջանում, նույնիսկ եթե նրա նոր հակառակորդները չկարողանան լիովին լրացնել Ուիլսոն Ֆիսկի թողած դատարկությունը»։ Metacritic-ում երկրորդ եթերաշրջանը ստացավ 68 միավոր՝ 100-ից, հիմնված քննադատների 13 «ընդհանուր առմամբ բարենպաստ» կարծիքների վրա։ Rotten Tomatoes-ում երրորդ եթերաշրջանը ունի 92% «թարմության» վարկանիշ՝ հիմնված 34 կարծիքների վրա՝ 7,62/10 միջին գնահատականով։ Քննադատական կոնսենսուսը ասում է. «Առանց վախի մարդը վերադառնում է լավագույն մարզավիճակին երրորդ եթերաշրջանում, որը, թեև սկսվում է հոգնեցուցիչ հանգիստ, սակայն շուտով սկսվում է ցուցադրվել լարված պահեր կոմիքսներից, որոնց մեծապես նպաստում է Վինսենթ Դ’Օնոֆրիոյի երկար սպասված վերադարձը՝ սարսափեցնող Քինգփինի դերում»։ Metacritic-ում երրորդ եթերաշրջանը ստացավ 71 միավոր՝ 100-ից, հիմնված քննադատների 6 կարծիքների վրա։

### Մրցանակներ

2015 թվականի դեկտեմբերին IGN-ն անվանեց «Խիզախորդը» որպես՝ Netflix-ի օրիգինալ երկրորդ լավագույն սերիալը։

Ծանոթագրություններ
------------------

1. ↑  Fernsehserien.de (գերմ.)
2. ↑  "Marvel & Netflix Announce Release Date for Marvel's Daredevil". Marvel.com. 2015 թ․ հունվարի 7. Արխիվացված է the original 2014 թ․ մայիսի 28-ին. Retrieved 2015 թ․ հունվարի 7. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Netflix Renews 'Daredevil' for Second Season — With New Showrunners
4. ↑  Lesley Goldberg, Sydney Bucksbaum (2016 թ․ հուլիսի 21). "Comic-Con: 'Daredevil' Renewed for Third Season at Netflix" (in անգլերեն). The Hollywood Reporter. Արխիվացված է the original 2016 թ․ հուլիսի 22-ին. Retrieved 2016 թ․ հուլիսի 22.
5. ↑  Marvel’s ‘Daredevil’ Season 3 Gets October Launch Date On Netflix
6. ↑  "Marvel TV head: 'Daredevil' starts shooting in July, 'Jessica Jones' next up". HitFix. 2014 թ․ մարտի 24. Արխիվացված է the original 2014 թ․ մարտի 25-ին. Retrieved 2014 թ․ մարտի 25. `{{cite web}}`: Unknown parameter `|dead-url=` ignored (`|url-status=` suggested) (help)
7. ↑  Graser, Marc (2013 թ․ նոյեմբերի 7). "Why Disney Chose to Put Marvel's New TV Shows on Netflix". *Variety*. Արխիվացված է the original 2014 թ․ փետրվարի 20-ին. Retrieved 2014 թ․ փետրվարի 20. `{{cite web}}`: Unknown parameter `|dead-url=` ignored (`|url-status=` suggested) (help)
8. ↑  "Daredevil Reboot Series Reported to Begin Filming This Year". *Marvel* (in անգլերեն). Retrieved 2022 թ․ մարտի 19.